NETFLIX-ALKUPERÄISDOKUMENTTI
Kun teen tutkimuksen,
sanon vanhemmille, että he kärsivät lapsen tilasta kaikkein eniten.
Tyttö ei kärsi.
Lapsenne makaa liikkumattomana kuin Lumikki,
koska hänen ympärillään tapahtuu niin kamalia asioita,
ettei hänen kehonsa osaa suojautua niiltä muuten.
Hän vain odottaa kaiken kääntyvän parhain päin.
Sitten hänen on mahdollista herätä ja olla taas oma, eloisa itsensä.
DARIA (DASHA) IKÄ: 7 - SULKEUTUNEENA 5 KK
Emme tiedä, miten se tapahtui. Hän oli urheilullinen, juoksi -
ja oli aktiivinen koulussa.
Emme tiedä, miten tämä tapahtui.
LÄÄKETIETEEN TOHTORI, LASTENPSYKIATRI
Voitko laittaa sen tähän hänen vatsalleen?
Katsotaanpa.
Laita se kokonaan siihen.
Tällä kertaa hänen verenpaineensa ei muuttunut, kun vatsan päällä oli jäätä.
Viime kerralla se muuttui.
Hänen tajuttomuutensa on syventynyt.
Niin käy usein pitkän levon jälkeen.
VIIMEISEN 15 VUODEN AIKANA -
SADAT TRAUMATISOITUNEET PAKOLAISLAPSET RUOTSISSA -
OVAT POTENEET ALISTUNEISUUSSYNDROOMAA.
HE VETÄYTYVÄT MAAILMASTA KOOMANTAPAISEEN TILAAN -
JOSKUS JOPA VUOSIKSI.
Ensiksi he lakkaavat puhumasta.
He vain makaavat paikoillaan.
Sitten he alkavat syödä vähemmän ja vähemmän,
kunnes lakkaavat syömästä ja juomasta kokonaan.
Useimmat vanhemmat eivät tiedä syndroomasta mitään,
joten he luulevat lapsen voivan kuolla.
Omistin kumppaneideni kanssa internetpalveluita tarjoavan yrityksen.
Hallituksen turvallisuuspalvelun edustajat saapuivat -
ja pyysivät minua sulkemaan palvelun.
Jotta alueella asuvat ihmiset -
eivät saisi tietoa -
eikä kukaan tietäisi, mitä pääkaupungissa tapahtui.
Niin.
Seuraavana vuonna -
he alkoivat uhkailla meitä.
He muistuttivat meitä siitä, ettemme olleet totelleet heidän käskyjään -
ja sulkeneet palvelua.
Meitä uhkailtiin melkein puoli vuotta.
Hänet kaapattiin ja hänen henkilöpaperinsa vietiin.
Kävin katsomassa häntä sairaalassa.
Häntä vartioitiin, mutta sairaalaan ei ollut vaikea päästä.
Minun tarvitsi vain maksaa vartijoille päästäkseni katsomaan häntä.
Hänet oli hakattu pahoin.
Lisäksi häntä oli kidutettu.
Maksoimme hänet vapaaksi.
Aluksi hän piileskeli jonkin aikaa.
Kyllä.
Ja sitten hän pakeni Ruotsiin.
Sillä aikaa minua varjostettiin ja seurattiin.
Eräänä päivänä, kun olin vienyt lapset kouluun,
palasin kotiin ja turvallisuuspalvelu odotti minua siellä.
Hänen kumppaninsa vaimoa ja minua -
kidutettiin ja pahoinpideltiin.
Minut vietiin metsään,
ja sitten yksi heistä raiskasi minut.
He sanoivat, että jos miehemme eivät palaisi 20 päivän kuluessa,
he tappaisivat meidät kaikki: lapsemme, miehemme ja meidät.
Pakenimme Ruotsiin.
"'Meidän täytyy etsiä aaveita', sanoi Cesar.
'Näetkö ketään?' kysyi Cesar.
Asta painoi nenänsä lasia vasten.
'Ei aavetta', hän vastasi.
Asta meni auttamaan Cesaria.
He vetivät häntä jaloista, mutta maa piti häntä paikoillaan."
"Hyvää syntymäpäivää, Mona.
Daria, seitsemän vuotta."
"Hyvää syntymäpäivää, Daria, seitsemän vuotta.
Alessan..."
-Alessandro. -"...dro."
LASTENLÄÄKÄRI
Jotkut lapset ovat tietoisia turvapaikanhakuprosessista -
ja siitä, että tulevaisuus on epävarma. Tiedämme nyt,
että pitkäaikainen epävarmuudessa eläminen on trauman jälkeen erittäin vahingollista.
Turvallisuudentunne on traumasta kuntoutumisen perusta.
-Anoimme turvapaikkaa Ruotsista. -Turvapaikkaa, kyllä.
Odotimme puolitoista vuotta.
Sitten meille ilmoitettiin, että päätös oli tehty,
joten menimme kaikki paikalle.
Päätöstä alettiin kertoa -
listaten syitä, joiden vuoksi meidän täytyi paeta.
Koko tarina.
Lapset eivät tienneet kaikkea tätä.
Emme olleet kertoneet heille.
Halusimme suojella heitä, joten he eivät tienneet.
Lapset alkoivat...
Nuorempi lapsista alkoi itkeä saman tien.
He osasivat ruotsia jo siihen mennessä.
He ymmärsivät kaiken, ennen kuin meille tulkattiin.
PERHEEN TURVAPAIKKA-ANOMUS HYLÄTTIIN.
Silloin Dashan vaikeudet alkoivat.
Minua pyydettiin tulemaan koululle.
Opettaja kertoi, että tyttäreni itki -
sanoen, että hänet lähetettäisiin takaisin ja tapettaisiin.
Kaikki luokan lapset itkivät.
Opettaja ei tiennyt, mitä oli meneillään.
Pian Dasha lakkasi syömästä ja sitten reagoimasta kokonaan.
DARIAN PERHE ON VALITTANUT TURVAPAIKAN EPÄÄMISESTÄ -
JA ODOTTAA UUTTA PÄÄTÖSTÄ.
Alistuneisuussyndrooman oireita alkoi näkyä lapsilla 2003-2005.
Se yllätti meidät todella,
koska emme olleet nähneet mitään sen kaltaista koskaan aikaisemmin.
Silloin kierteli huhuja.
TOIMITTAJA
"Lapset joko teeskentelevät olevansa sairaita,
tai heidän vanhempansa ovat myrkyttäneet heidät."
Poliitikot toistelivat näitä kuulopuheita.
Mutta huhut osoittautuivat vääriksi. Ne olivat niin sanottuja valeuutisia,
eli äärioikeiston levittämää propagandaa.
Jokaisesta kokeesta saatiin sama tulos.
Ulkopuolista manipulointia ei ollut tapahtunut.
On kyse lapsista, jotka ovat erittäin vakavasti sairaita.
KAREN IKÄ: 12 - SULKEUTUNEENA 6 KK
Hän oli hyvä oppilas ja pärjäsi erinomaisesti matematiikassa.
Jopa hänen ruotsalaiset opettajansa sanoivat niin.
Hän piti koulunkäynnistä.
KARENIN PERHEELLÄ ON 13 KUUKAUDEN VÄLIAIKAINEN OLESKELULUPA.
KUN SE UMPEUTUU, HEIDÄN TÄYTYY HAKEA TURVAPAIKKAA UUDELLEEN.
Olin töissä ravintolassa, ja tuona päivänä oli paljon asiakkaita.
Jotkut heistä puhuivat toisilleen,
ja kuulin heidän sanovan,
että he olivat tappaneet ihmisiä.
Silloin me käsitimme, että oli tapahtunut murhia -
ja että he olivat saaneet käskyn tappaa.
Kotimatkalla minun täytyi hakea poikani Karen.
Olimme autossa ystäväni kanssa, koska hän aikoi viedä meidät kotiin.
Matkan varrella meidät pysäytettiin.
He tukkivat tien automme edestä ja pysäyttivät meidät.
Kun ystäväni nousi autosta, hänet ammuttiin.
Revin pojan mukanani ulos autosta, ja juoksimme pakoon.
Kun saavuimme Ruotsiin,
poikani kärsi valtavasta stressistä.
Hän oli poissa tolaltaan ja peloissaan.
Hän vilkuili ulos lakkaamatta ja kuvitteli näkevänsä asioita.
Lapset ovat nähneet kaikenlaista.
MAAHANMUUTTOASIANAJAJA
He saapuvat Ruotsiin,
menevät kouluun, saavat kavereita ja puhuvat sujuvaa ruotsia.
Sitten yhtäkkiä -
heidän täytyy palata takaisin.
En usko, että lapset kestävät sellaista.
Odota, että hän nielaisee.
LÄÄKETIETEEN JA FILOSOFIAN TOHTORI
Tarkkaile, kunnes hän nielaisee.
Älä paina liian kovaa.
Vain kevyesti sormella.
Hän ei ole nielaissut vielä.
Nyt hän nielaisi.
Voit antaa nyt seuraavan palan. Jatketaan tätä.
Jäätelö ei ole se kaikista terveellisin vaihtoehto, mutta hän pystyy syömään sitä.
Yritetään uudelleen.
Avaa hänen suunsa. Jäätelö sisään.
Juuri noin. Sulje hänen suunsa.
Se ei mennyt hampaiden taakse.
En usko... Noin.
Ei, liian edessä.
Katsotaan, mitä hän tekee. Odotetaan.
Sillä tavalla. Hän nielaisi.
Sinun täytyy tehdä näin.
Näin, sinun pitää tehdä näin.
Hei! Hän melkein katsoi minuun.
Puhu äidillesi.
Hyvä.
Ei liikaa eikä liian pitkään.
Kaikki selviää kyllä.
Tämä on niin vaikeaa.
Niin on, mutta näet nyt, että se toimii.
Sen vaikutukset näkyvät.
Yritä.
Hei siellä. Sano niin joka päivä.
Yritä puristaa kättäni, Karen.
Puhu hänelle:
"Yritä puristaa kättäni."
Karen, suloinen lapseni.
Rakkaani.
Komea poikani.
Syndrooman saavat maahanmuuttajat ovat lähtöisin tietyiltä alueilta.
LASTENLÄÄKÄRI
He saapuvat Balkanilta ja entisistä Neuvostoliiton maista -
Venäjän etelärajalta, tai he kuuluvat tiettyihin etnisiin vähemmistöihin,
mitä on melko vaikea selittää.
Nämä lapset ja heidän perheensä ovat lähes poikkeuksetta kokeneet traumoja.
Fyysisiä, psyykkisiä tai molempia.
Lisäksi heitä odottaa karkotuksen aiheuttama järkytys.
LEYLA IKÄ: 10 - SULKEUTUNEENA 7 KK
Tämä perhe on kuuluu jesideihin.
Jesidit ovat olleet toisen luokan kansalaisia -
lähes kaikkialla, missä heitä asuu.
He ovat lähtöisin pienestä noin 30 perheen kylästä.
Kylässä oli yksi kaivo, jota kaikki käyttivät.
Perheen äiti haki sieltä vettä päivittäin.
Eräänä päivänä kun hän meni noutamaan vettä,
paikalle saapui neljän miehen joukko ja raiskasi hänet.
Äidin oma isä sanoi kovaan ääneen,
että hänen täytyisi surmata tyttärensä, koska tämä oli -
tahrannut hänen nimensä.
Lastemme elämä ei ole ollut hyvä.
He käyvät koulua, mutta emme tiedä, pärjäämmekö täällä.
Pelkkää pelkoa. Se asuu sisällämme.
Koetetaan tätä.
Katsotaanpa. Hänen verenpaineensa on normaali.
Hänen sykkeensä on hieman korkea nyt.
En tiedä, onko se hänelle tyypillistä.
Laitan tämän hänen vatsalleen viilentääkseni sitä.
Sitten näemme, muuttuvatko hänen verenpaineensa ja sykkeensä.
109/68, syke on 96.
Kirjoitan sen muistiin.
Katsotaanpa.
Mitataan se uudelleen.
Jos laittaisin tuon sinun vatsallesi, verenpaineesi nousisi äkisti.
Onko hänen pulssinsa korkea?
-Onko syke korkea? -Kyllä on.
Mutta se ei ole epätavallista.
-Sehän on huono uutinen? -Ei ole,
sillä se osoittaa, että hän reagoi hieman ulkomaailmaan.
Hänen sykkeensä ei ole yleensä korkea.
Se saattaa johtua läsnäolostani.
-Onko se haitallista? -Ei ole. Ei hätää.
Tämä on pysynyt samana.
Hän ei siis reagoinut tähän lainkaan.
Sillä ei ollut vaikutusta häneen.
Haluan sisareni parantuvan.
Minulla on lelujumalia.
Kun herään, puhun niille.
Herään ja sanon,
"Olkaa kilttejä ja parantakaa siskoni,
että voimme mennä yhdessä kouluun kuten ennenkin."
Lapseni ovat tottuneet asumaan täällä. Ruotsi on heille loistava paikka.
Haluan vain heidän selviävän täällä.
LEYLAN PERHE ON TEHNYT VALITUKSEN KARKOITUSPÄÄTÖKSESTÄ -
JA ODOTTAA SEN RATKAISUA.
PSYKOLOGI
Meillä ei ole hyvää selitystä sille, miksi Ruotsissa -
on enemmän tähän tapaan reagoivia lapsia kuin muualla.
Tiedämme vain muutaman samankaltaisen tapauksen muualla maailmassa.
Tähän mennessä emme ole keksineet hyvää selitystä sille, miksi näin on.
Ruotsin kulttuurille ominaiset tekijät -
voivat vaikuttaa merkittävästi tilan kehittymiseen.
Yksi syy voi olla perheiden kokema epävarmuus,
joka liittyy turvapaikanhakuprosessiin.
Tähän oireyhtymään liittyviä syitä ei ole tutkittu tarpeeksi.
DARIA (DASHA) SULKEUTUNEENA 8 KK
Viime viikolla meille soitettiin -
ja kerrottiin, että anomuksestamme on tehty päätös.
Meille kerrottiin, että saamme oleskeluluvan Ruotsiin.
Pari päivää myöhemmin postissa saapui kirje.
-Niin, postissa. -Postissa.
-Kirje varmisti päätöksen. -Että saimme turvapaikan.
Parantuminen alkaa sen jälkeen, kun perhe tuntee olonsa turvalliseksi.
Se ei tapahdu välittömästi.
Kestää yleensä kuukausia, ennen kuin tilanne on silminnähden parempi.
Luimme päätöksen Dashalle ääneen ja sanoimme, että kaikki järjestyy.
Että kaikki kääntyy paremmaksi -
eikä kukaan aja meitä pois.
Lasten toipuminen riippuu toivon jälleenrakentamisesta.
Vaikuttaa myös siltä, että vanhempien täytyy toimia toivon välittäjinä,
joten sen täytyy liittyä jollain tapaa viestintään.
Äänensävyyn, kosketukseen tai huoneessa vallitsevaan ilmapiiriin,
jossa lapset saattavat tuntea toivon palanneen vanhempiin.
Onpa pitkä tukka.
Kuin Tähkäpäällä, niin kaunis.
Se ulottuu pitkälle selkään asti.
KAREN SULKEUTUNEENA 14 KK
KAREN PYSTYY NYT NIELEMÄÄN SOSEITA JA NESTEITÄ.
Olen kokopäivätöissä.
Olen todella iloinen siitä ja tahdon jatkaa työntekoa.
KARENIN PERHEEN VÄLIAIKAINEN OLESKELULUPA UMPEUTUU PIAN,
JA HEIDÄN TÄYTYY HAKEA TURVAPAIKKAA UUDELLEEN.
LEYLA SULKEUTUNEENA 11 KK
Jesiditytön kunto on pysynyt samana,
mutta nyt myös hänen isosiskonsa on alkanut saada samanlaisia oireita.
Vierailin perheen luona äidin syntymäpäivänä.
Hän kertoi, että vuosi sitten kumpikin hänen tyttäristään -
toi hänelle kukkia ja antoi suukon.
Nyt kumpikaan ei kykene siihen.
LEYLAN PERHETTÄ ODOTTAA EDELLEEN KARKOTUS.
DARIA (DASHA) KUUSI KUUKAUTTA MYÖHEMMIN
Darian kunto kohenee yhä. Hän on palannut kouluun.
Hänellä ei ole muistikuvia tapahtuneesta.
Kun hän kysyy: "Äiti, nukuinko minä?"
vastaan hänelle: "Kyllä, sinä olit nukkuva prinsessa,
mutta nyt olet hereillä ja kaikki päättyy hyvin."
DARIA KÄRSI ALISTUNEISUUSSYNDROOMASTA YLI VUODEN AJAN.
On tärkeää huomioida se, että Ruotsi on ottanut vastaan -
suuria määriä pakolaisia -
monien vuosien ajan.
Yhteiskuntamme avaa ovensa kaikille.
MAAHANMUUTTOVASTAINEN ILMAPIIRI ON KASVANUT RUOTSISSA,
JA TURVAPAIKKAPOLITIIKKAA ON RAJOITETTU.
UUSIA ALISTUNEISUUSSYNDROOMATAPAUKSIA ON RAPORTOITU YLI 200 -
VIIMEISTEN KOLMEN VUODEN AIKANA.
SAMOJA VETÄYTYMISOIREITA ON RAPORTOITU NYT MYÖS -
AUSTRALIAN PIDÄTYSKESKUKSISSA OLEVILLA LAPSILLA.
SYDÄMELLINEN KIITOS PERHEILLE, JOTKA JAKOIVAT TARINANSA KANSSAMME.
Tekstitys: Sallamaari Vainio